**Iljf i Petrov** je ime sovjetskog književnog dvojca, kojeg su tvorili **Ilja Iljf**  (Ilja Arnoldovič Fajnzilberg; ruski:*Илья Арнольдович Файнзильберг*; 1897. - 1937.) i **Evgenij Petrov** (Evgenij Petrovič Katajev; ruski:*Евгений Петрович Катаев*; 1903. - 1942.).

*Ilja* i *Evgenij* djelovali su nakon Oktobarske revolucije kao tandem, svjetsku slavu stekli su svojim satiričkim romanima *Dvanaest stolica* i njegovim nastavkom, *Zlatno tele*.

Biografija i nastajanje dvojca
------------------------------

**Ilja Arnoldovič Fajnzilberg** rođen je siromašnoj židovskoj porodici u Odesi, tako da je još kao mladić radio kojekakve poslove da se prehrani, 1923. preselio se u Moskvu i postao profesionalni novinar u redakciji lista željezničara - *Zvižduk*.

Njegov budući partner **Evgenij Petrovič Katajev**, sin učitelja, također je radio svašta (inspektor policije, dopisnik za novine), pa se i on 1923. preselio u Moskvu u potrazi za boljim životom i zaposlio kao novinar u redakciji satiričnih novina - *Crveni list*. Kad se 1926. preselio u redakciju *Zvižduk* zbiližili su se i počeli raditi zajedno, - 1928. objavili su svoj prvi rad satiričku novelu *Dvanaest stolica*.
Ona je ismijavala nedorečenosti mladog sovjetskog društva, i vrijeme Lenjinovog *NEP-a* (Nova ekonomska politika).
*Dvanaest stolica* donijela im je uspjeh i slavu, a njegov junak **Ostap Bender**, dovitljivi prevarant u potrazi za bogatsvom i lagodnim životom bez rada - kog su ubili na kraju romana, postao je najpopularniji lik Sovjetskog Saveza. Ponoseni usjehom odlučili su ga oživjeti u slijedećem romanu *Zlatno tele* kojeg su objavili 1931.

*Ostap Bender* je u nastavku izveo još više burlesknih opačina i prevara - varajući naivne građane i samu vlast, jer je lakomost i glupost koja iz tog proizlazi izgleda vječna ljudska osobina. Najslavnija *Benderova* rečenica iz *Zlatnog teleta*, koja ga najbolje ocrtava, je njegov moto **Ideje naše, - benzin Vaš**. (tim se motom i danas mnogi služe).

Oba romana široko su prihvaćena i čitana diljem svijeta. Romani su doživjeli i brojne kazališne i filmske adaptacije, kako u SSSR-u, tako i diljem svijeta. Jednu od posljednjih po romanu *Dvanaest stolica* napravio je američki filmski redatelj Mel Brooks.

Nakon velikog uspjeha svoja prva dva romana, *Iljf i Petrof* su proputovali Sjedinjene Američke Države u vrijeme Velike depresije i svoja zapažanja o životu u kapitalizmu prenijeli u dva rada; u roman *Jednokatna Amerika* i novinski esej "Američke fotografije," koji je izlazio u časopisu *Ogonjok*. U *Jednokatnoj Americi* nastavili su sa svojim šaljivim stilom iz *Zlatnog teleta*. Ispod je naveden primjer njihovog oblika satire:

* *Amerika je prvenstveno jedno-dvo-katna zemlja. Većina Amerikanaca živi u malim gradovima, od tri, možda pet, devet, petnaest hiljada stanovnika*.

Čitavo vrijeme objavljivali su kratke burleske u moskovskoj Pravdi, po radiju i manjim listovima.

*Iljf* je umro od tuberkuloze ubrzo nakon putovanja po Americi, a *Petrov* je poginuo u avionskoj nesreći za vrijeme Drugog svjetskog rata - 1942. na letu iz Sevastopolju u Moskvu, kao ratni izvjestitelj lista *Literarnaja Gazeta*.

Ono što će izgledati mnogim oštrim kritičarima Staljina - potpuno nemogućim djelovali su čitavo vrijeme upravo za staljinove strahovlade i nitko ih nije cenzurirao.

Djela
-----

* *Dvanaest stolica* ( ruski: Двенадцать стульев, 1928.)
* *Zlatno tele* ( ruski: Золотой теленок, 1931.)
* *Jednokatna Amerika" (ruski: Одноэтажная Америка, 1937.)*

Izvori
------

1. 1 2 3 4 5  „*Ilf and Petrov*" (engleski). Encyclopædia Britannica Online. Pristupljeno 25. 11. 2012.

Vanjske veze
------------

* Ilf and Petrov (na portalu Encyclopædia Britannica Online) ()
* Putovanje Iljfa i Petrova po Americi 1935.
* Američke fotografije: Ceste Prvo poglavlje eseja*Američke fotografije* prevedene i objavljene na engleskom u Cabinet magazine, no. 14.
* O Iljfu i Petrovu, u enciklopediji Sovjetskih književnika ()

***Iljf i Petrov*** na Wikimedijinoj ostavi

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 6145424473186830915
* GND: 1081688289

 |